el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el az en es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Κυπριακό Πρωτάθλημα ΠοδοσφαίρουΑΛΛΕΣ ΕΙΔΗΣΕΙΣΑ' ΚΑΤΗΓΟΡΙΑΟΜΟΝΟΙΑ
Για παραλαβή προχρονολογημένων επιταγών προκειμένου να φαίνεται ότι εκδόθηκαν πριν από το κούρεμα καταθέσεων έκανε λόγο σήμερα στο δικαστήριο ο εργολάβος Μιλτιάδης Νεοφύτου, που εμφανίζεται αποφασισμένος να τα βγάλει όλα στη φόρα.
Συνεχίζεται η δικαστική διαδικασία της προσφυγής του εργολάβου εναντίον του Δημήτρη Χριστόφια, με την αντεξέταση από πλευράς του συνηγόρου υπεράσπισης του τέως Προέδρου της Δημοκρατίας Ανδρέα Παπαχαραλάμπους. Ο ίδιος ο Δημήτρης Χριστόφιας δεν βρίσκεται στην αίθουσα αφού απουσιάζει στο εξωτερικό.
Σύμφωνα με τον Μιλτιάδη Νεοφύτου, η πρώτη επιταγή παραδόθηκε στις 12 Απριλίου 2013, λίγες μόνο εβδομάδες μετά το κούρεμα και η δεύτερη στις 31 Μαΐου του ίδιου έτους, ωστόσο του ζητήθηκε να μπει ημερομηνία του Ιανουαρίου του 2013.   Η συγκεκριμένη καταγγελία είναι πολύ σοβαρή και χρήζει ποινικής διερεύνησης, με τον ίδιο τον Μιλτιάδη Νεοφύτου να υποστηρίζει ότι διαθέτει στοιχεία για όσα αναφέρει σε μήνυμα μέσω ηλεκτρονικού ταχυδρομείο.
Ο εργολάβος ρωτήθηκε από τον δικηγόρο του Χριστόφια αν έχει προσωπική απαίτηση ή εάν η απαίτηση αφορά την εταιρεία του για να πάρει την απάντηση ότι έχει προσωπική απαίτηση καθώς οι οδηγίες δίνονταν προσωπικά στον ίδιο, ενώ άλλωστε είναι και ο κύριος μέτοχος της εταιρείας.
Ρωτήθηκε επίσης αν τα χρήματα πήγαιναν σε όλα τα τμήματα της Ομόνοιας για να απαντήσει ότι τον Δημήτρη Χριστόφια ενδιέφερε μόνο το ποδόσφαιρο όπου ήθελε διακρίσεις για να τις παρουσιάσει στους ψηφοφόρους του ΑΚΕΛ.  Ο Μιλτιάδης Νεοφύτου κατέθεσε έγγραφο με τους λογαριασμούς της εταιρείας του το οποίο αναφέρει ότι υπήρχε σαφής κερδοφορία μέχρι το 2011 και ζημιές μετά το 2011.
«Πήγα στην Ομόνοια με εντολή Χριστόφια για να υποστηρίξω νέα του υποψηφιότητα», ανέφερε στην κατάθεση του ο Μιλτιάδης Νεοφύτου. «Στην Ομόνοια κουμάντο έκανε ο Χριστόφιας. Έβαζα εκατομμύρια και ο ίδιος έκανε παρεμβάσεις στην Τράπεζα Κύπρου να μου αυξάνει τα πιστωτικά όρια για να μην έχω πρόβλημα με την εταιρία μου».
Όταν αποφάσισα να φύγω από την Ομόνοια συνέχισε ο κ. Νεοφύτου, ο Δημήτρης Χριστόφια ανέφερε: «Σακουλιάστε τον και πετάξετε τον. Ήταν όταν αποκλείστηκε η Ομόνοια από την Ευρώπη. Βγήκε μάλιστα ο Χριστόφιας από τον Άστρα και έλεγε ότι δεν είμαι καλά. όλα αυτά από τον φίλο μου τον Χριστόφια». Οι τελευταίες αναφορές Μιλτιάδη Νεοφύτου ήταν σε έντονο ύφος.
Ο αντεξετεζόμενος, ερωτήθηκε από τους δικηγόρους του τέως Προέδρου της Δημοκρατίας εάν «το 2012 έφυγε από την Ομόνοια, επειδή ελείψαν τα λεφτά», και εισέπραξαν την ακόλουθη απάντηση: «Παρόλο που δεν ήθελα να συνεχίσω, το 2012 όταν χάσαμε στην Ευρώπη, εκείνη τη νύχτα μείναμε τελευταίοι να φύγουμε από το ΓΣΠ εγώ και τρεις άλλοι. Μας έβαλαν ξωπίσω με μοτόρες. Φοβήθηκα. Εκείνη τη νύχτα, ένιωσα ότι μπορεί να μου συνέβαινε και μένα (και αναφέρθηκε σε προηγούμενο περιστατικό, στο οποίο χούλιγκαν κυνήγησαν αυτοκίνητο ρίχνοντας μέσα μολότοφ.)
Αντί να διαβουλευτώ με Χριστόφια, επειδή ήταν Αύγουστος και δεν ήθελα να τον ενοχλήσω από τις διακοπές του, πήγα στον Άντρο Κυπριανού, ένα Σάββατο πρωί και του είπα παρετώ. Με παρακάλεσε ο Άντρος να μην το βγάλω προς τα έξω και να τους δώσω κάποιες μέρες περιθώριο. Ο Άντρος δεν ανέφερε το περιστατικό στον Χριστόφια».
Συνέχισε ακολούθως τη μαρτυρία του ως εξής: «Εκυκλοφόρησε μετά, στον χώρο της Αριστεράς ότι δεν πάω καλά. Ο Χριστόφιας επειδή δεν ενημερώθηκε, μου κατζιώθηκε και μετά έδωσα τον καλύτερο μου εαυτό για να εξυπηρετήσω τον φίλο μου, τον Πρόεδρο της Δημοκρατίας».
Σύμφωνα μάλιστα με την κατάθεση του, ο πρώην Πρόεδρος της Δημοκρατίας, έκανε παρεμβάσεις στην Τράπεζα Κύπρου. Μάλιστα όπως ανέφερε, η υπεράσπιση του είπε ότι πρόκειται να καλέσει υπάλληλο της Τράπεζας, που όπως λένε απολύθηκε, λόγω του ότι δεν έδινε πιστωτικές διευκολύνσεις.
Κατά τον Νεοφύτου, ο Δημήτρης Χριστόφιας του ζητούσε να πάρει στην Ομόνοια τους Οκκά, Αλωνεύτη και Ηλία Χαραλάμπους. Όπως ανέφερε ο κ. Νεοφύτου, «χωρίς αυτούς δεν μπορούσε να σταθεί η Ομόνοια» σύμφωνα με τις εκτιμήσεις του Δημήτρη Χριστόφια. Τους ισχυρισμούς του Μιλτιάδη Νεοφύτου απέρριψε η γραμμή υπεράσπισης του Δημήτρη Χριστόφια, απορρίπτοντας την όποια εμπλοκή του τέως Προέδρου.
Σε άλλο σημείο της διαδικασίας, ο Μιλτιάδης Νεοφύτου, σημείωσε ότι ο τέως Πρόεδρος της Δημοκρατίας έταξε το καζίνο στον Σώτο Ζακχαίο της RCB Bank, καθώς επίσης και στον Πανίκο Παπανικολάου, άτομο της κυπριακής ομογένειας της Νέας Υόρκης.
Μάλιστα, ανέφερε ότι ο τελευταίος ζήτησε από τον Νεοφύτου να τον βοηθήσει να βρει πιθανούς χώρους και ότι ο ίδιος του εισηγήθηκε να το κάνουν στο χώρο του Συνεδριακού Κέντρου, το οποίο επισκέφθηκαν. Στη συνέχεια, ωστόσο, όταν το θέμα της άδεια του καζίνου δεν προχώρησε τοσο ο Ζακχαίος όσο και ο Παπανικολάου έλεγαν ότι ο Χριστόφιας τους ξεγέλασε.